KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2024. szeptember 18-i ülésére)


TÁRGY: 	A KISKŐRÖSI ZSIDÓ- KERESZTÉNY EGYESÜLET NÉVHASZNÁLAT IRÁNTI KÉRELME


Benyikné  Szalai Csilla a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő egyesület létrehozását határozta el.

Az egyesület célja a zsidó-keresztény vallásgyakorlat elősegítése, továbbá  minden olyan tevékenység támogatása, amely harmonikusabbá és befogadhatóbbá  teheti  a többségi társadalmat a kisebbségi vallások kulturális, hagyományőrző tevékenységeivel kapcsolatosan. 
Az Egyesület alapvető rendeltetése a zsidó-keresztény vallási hagyományok őrzése, ápolása, megismertetése a többségi társadalom tagjaival. Kulturális, összművészeti események, megemlékezések, kiállítások, rendezvények szervezése kulturális, vallási és művészeti témában a Kiskőrösi Zsinagógában. Céljuk a felzárkóztatás, érzékenyítés, felvilágosítás, a különféle vallási kisebbségek és az államvallás közötti híd létrehozása, kapcsolatuk erősítése, ezenkívül minden olyan egyéb tevékenység, amely elősegíti egymás különbségeinek elfogadását mind vallási, kulturális és művészeti területen. Továbbá távolabbi terveik közt szerepel egy zsidó emlékház, illetve múzeum létrehozása  is.

Az Egyesület a „Kiskőrösi Zsidó- Keresztény Egyesület” elnevezést kívánja viseli, amely névhasználathoz az Önkormányzat hozzájárulása szükséges.

A cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel arra - „A történelem kiemelkedő személyiségének nevét a Bölcsészettudományi Kutatóközpont engedélyével, olyan elnevezést pedig, amelyhez másnak jogi érdeke fűződik, csak a jogosult hozzájárulásával lehet a cégnévben szerepeltetni.”- hogy az egyesület a nevében a Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy az egyesület a nevében a Kiskőrös Város nevét fel kívánja tűntetni, ezért szükséges Kiskőrös Város Önkormányzatának hozzájárulása.

A fentiek alapján javaslom a határozat-tervezetben foglaltak elfogadását.


Kiskőrös, 2024. szeptember 16.


	Domonyi László s.k.,
	polgármester 










HATÁROZAT - TERVEZET


A Képviselő-testület 

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogy a Kiskőrösi Zsidó- Keresztény Egyesület, a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal




